User:37.157.106.197/sandbox

= Paberipuit = Paberipuiduks nimetatakse puitu, millest toodetakse paberimassi, millest omakorda saab toota paberit.

Omadused
Kõige tähtsam paberipuu omadus on tselluloosi kiudude pikkus, see määrab selle, kus antud paberipuitu kasutada saab. Pikkade kiudude pärast peetakse väärtuslikemaks okaspuid. Lehtpuudest saadud tselluloosi kasutatakse trükipaberi tootmises, sest lehtpuu kiud annab paberile ühtlase struktuuri ja head trüki omadused. Paberi tootmisel kasutatakse nii kõvasid, kui ka pehmeid puuliike. Pehmete puuliikide kiud annavad paberile tõmbetugevust ja kõvade puuliikide kiud annavad läbipaistmatust.

Levinumad paberipuud

 * Lehtpuud
 * Akaatsia
 * Haab
 * Kask
 * Eukalüpt
 * Vaher


 * Softwoods
 * Mänd
 * Kuusk

Protsess PUIT -> PABER
Puidust paberi valmistamiseks tuleb toorpuit kõigepealt muuta paberi massiks. Paberimass on algselt vesine “supp”, mis koosneb tselluloosi puidukiududest, ligniinist, veest ning kemikaalidest, mida kasutatakse paberimassi valmistamiseks. Puidust saab paber mitmel erineval viisil. Mehaanilisel tselluloosi valmistamisel kasutatakse masinaid puiduhakke peenestamiseks. Saadud mass säilitab endas suurema osa ligniinist. Lihvimisest tekkinud lühikestest kiududest moodustub nõrk paber, mis on sobilik ajalehtedeks, telefoniraamatuteks või muudeks paberi produktideks, mis ei vaja suurt vastupidavust. Kõige sagedamini kasutatav meetod on keemiline paberimassi valmistamine, mida tuntakse ka „kraft“ nime all. Kemikaale kasutatakse ligniini eraldamiseks tsellulooskiududest, jättes alles paberimassi, millest saab valmistada tugevamat paberit. Sõltuvalt sellest, millist tüüpi paberit soovitakse, võib paberimassi valgendada, et saada valge paber. Paberitootjad kasutavad mitmesuguseid erinevaid kemikaale paberimassi valgendamiseks, et saada soovitud toon. Kui paberimass on valmis, kasutatakse sellest paberi valmistamiseks protsessi, mis on üsna sarnane protsessiga, mida kasutati iidses Hiinas rohkem kui 1900 aastat tagasi. Kuna tselluloosi segu on vesine (mõnikord kuni 99 protsenti vett), tuleb tselluloosi kiud vee segust eraldada. Suured masinad pihustavad tselluloosi segu liikuvatele võrkudele, mis moodustavad kihilise mati. Siis läbib tselluloosi matt vee eemaldamiseks ja kuivatamiseks mitmeid protsesse. Lõpuks sõidutatakse matt läbi kuumutatud rullide, et pigistada järelejäänud vesi välja ning suruda see ühtseks paberirulliks, mis võib olla kuni 10 meetrit lai. Kui paber on soovitud paksusega, võib seda värvida või katta spetsiaalsete kemikaalidega, et anda sellele eriline tekstuur, ekstra tugevus või veekindlus. Viimase sammuna lõigatakse paberirullid suuruse järgi ja pakendatakse tarnimiseks teistele tööstustele täiendava töötlemise jaoks, et sellest valmistada erinevaid pabereid.

Kasutamine
Spetsiaalselt paberimassi tootmiseks kasvatatud puud moodustavad 16% maailma tselluloosi tootmisest, vanad metsad 9% ning teise ja kolmanda põlvkonna metsad moodustavad ülejäänu. Puit on taastuv loodusvara ja väga oluline ressurss. Paberipuitu kasutatakse ka mõnede puittoodete, näiteks kiudplaadi (OSB) toorainena. Paberipuitu kasutatakse üha enam ka bioenergia sektori „rohelise energia” allikana. Rohelise energia allikana põletatakse paberipuitu söeks ja kütteks.